bg en ru mk ru bg uk bg ru bg mk bg bg bg bg bg bg bg bg bg uk ru hbs_cyr bg en en en bg bg vi en mk bg mk bg bg bg bg bg bg bg en bg bg bg bg bg bg bg bg bg bg bg ru bg bg bg bg bg bg bg bg bg en bg bg bg bg bg bg en bg bg bg bg bg bg bg en bg bg bg bg bg bg bg bg en bg bg bg bg bg bg en bg bg bg en bg bg bg bg bg bg en bg bg bg bg en bg bg bg bg bg bg bg bg vi bg bg bg bg fr ru bg en sv fr de de fr fr fr sv en bg bg fr en bg bg bg bg hbs_cyr bg bg bg bg bg bg uk bg hbs_lat bg bg mk ru bg bg mk hbs_lat bg hbs_cyr ru mk bg bg uk bg ru bg ru ru ru ru ru ru bg bg bg bg ru bg ru ru pt bg bg
Общи | Сайт на Аматьорска Мини Футболна Лига
Абонамент за този RSS източник
Вторник, 03 December 2019 17:59
МФК Монтана вече е на 2 точки от лидера в Premier лигата на АМФЛ-Варна
Публикувана във Общи От АМФЛ Варна
Три отбора вече са с по 25 точки, и са само на 2 от лидера в Premier лигата на АМФЛ-Варна - Зеленина. Това стана, след като МФК Монтана би с 6:3 МФК Тича. Възпитаниците на Красимир Кузманов поведоха с 2:0 след попадения на Манасиев и Мечката, но Гоши изравни с два точни удара. Последваха по два гола на Андонов и Мечката, а в края Старшината оформи крайния резултат.
След две поредни загуби Fullmax надигра със 7:2 The Unity. Любопитното е, че "Единството" реализира първия и последния гол в мача чрез Демиров и Пешо. Между тях символичните домакини реализираха седем попадения, три от които дело на Дяков, две на Вини Джоунс и по едно на Димитров и Цветков.
Gossip Bar и АМФК Лудата банда направиха зрелищно 5:5, като постоянно се гониха и обръщаха резултата. Поредните си три гола за "клюкарите" вкара Деян Давидов, а по веднъж точни бяха Монката и Ахмед. За Лудата банда по два пъти се разписаха Петков и Найденов, а веднъж - Дидо.
Интернационал записа трудна, но много важна победа с 3:2 над Godzila. "Пицарите" на два пъти повеждаха чрез Миланов, но Николаев и ТОШКО изравняваха, а минута преди края Жеков донесе успеха на третия в класирането.
След поредица от загуби Спартан се завърна на победния път в Лига 3, като разби със 7:0 Fratelli. Пламен Христов и Сали се разписаха по два пъти, а Димитър Христов, Гочев и Филипов - по веднъж.
Искра би Пластхим (Аксаково) с 4:1 след хеттрик на Айшеев и едно попадение на Еди. За съперника точен бе Димитров.
Вторник, 12 November 2019 22:26
Las Bellas продължава без грешка в Лига 3. 78 гола паднаха за една вечер в АМФЛ-Варна
Публикувана във Общи От АМФЛ Варна
Las Bellas продължава да мачка всичко по пътя си в Лига 3 на АМФЛ-Варна. В мач от 10-ия кръг тимът на Владимир Димов записа осмата си победа - с 15:5 над Искра, като има и два мача по-малко досега. Парушев и Борчето вкараха по четири гола за успеха на тима си, по два пъти точни бяха Енчев и Димов, а по веднъж - Василев, Петров и Добрев. За загубилите реализираха Айшеев (2), КАпсъз (2) и Еди.
Три отбора следват лидера с равен брой точки - по 21. Тангра обаче ги е постигнал в 8 мача, като в този кръг би с 6:3 DevLabs. Двубоят бе доста оспорван като 10 минути преди края резултатът бе 3:3, но Тангра успя да стигне до седмия си успех. Пенчев се отчете с хеттрик, два пъти точен бе Цачков, а веднъж - Николов. За "дяволите" вкараха Енев, Parchon и Гого.
АФК Спартан записа третото си поражение в лигата, след като в този кръг падна с 2:6 от VaLentiS, но продължава да е в Топ 4 след 10 изиграни срещи. Спартанци на два пъти повеждаха чрез ХРИСТОВ, но съперникът им съумя да изравни чрез Недев, а след това стигна до още четири попадения, дело на Пенев, Колев, Неделчев и Костадинов.
Хитстрой разгроми с 15:5 МФК Варна Юнайтед, записвайки седми успех в деветия си мач. Ел Спиртиньо отново бе над всички за своя тим, реализирайки пет попадения, по две добавиха Габровеца, Иванов и Дългия, а по едно - Николов, Радомиров, Бавния и Колев (автогол). За съперника им отбелязаха Сунай (2), Добеца, Борисов и автогол на Бавния.
ФК Джамайките би с 6:1 Пластхим (Аксаково). По два пъти името си сред голмайсторите записаха Генков и Бориславов, а по веднъж - Найденов и Джемал, докато за аксаковци се разписа Помпата.
Снощи се изигра и един отложен мач от 9-ия кръг на Лига 1, в който Валекс победи с 11:3 Godzila и се изравни с Лудогорец Доброплодно на върха в класирането, като двата тима са с по 20 точки. Заека вкара четири гола, Симеонов добави хеттрик, Нанев се разписа два пъти, а по веднъж точни бяха Костов и Петров. За "пицарите" реализираха Василев (2) и Ангелов.
Така в шестте снощни двубоя паднаха общо 78 гола, което прави средно по 13 на мач.
Неделя, 03 November 2019 17:25
Лудогорец се върна на върха в Лига 1. Спартан със седма победа
Публикувана във Общи От АМФЛ Варна
Лудогорец се върна на върха в Лига 1. Спартан със седма победа
Лудогорец Доброплодно се върна на върха в класирането на Лига 1 от АМФЛ-Варна. В мач от осмия кръг "орлите" биха с 6:3 Мачкай Гришо и така събраха 17 точки, колкото има и Валекс, но са с по-добра голова разлика. Асад даде аванс на тима от привърженици на тенисиста Григор Димитров, но след това възпитаниците на Боян Кирчев взеха нещата в свои ръце и не оставиха интрига до края. Радев вкара хеттрик за победата, а по един гол добавиха Петков, Стянов и Стоян. Останалите две попадения за Мачкай Гришо бяха дело на Геша и отново Асад.
Спейс Тийм събра 13 точки след пбеда с 9:4 над Castalia. "Космонавтите" дръпнаха с 4:0 още до почивката, а през втората част направиха успеха си още по-убедителен. Пет гола за победата отбеляза Букоев, три пъти се разписа Жеков, а веднъж - Даката. За Castalia попаденията бяха дело на Попов (2), Матев и Бързев. Двата тима удариха и по 3 греди.
Също с 13 точки след този кръг е и Интернационал, който би с 8:3 Дебелият балет. На полувремето обаче резултатът бе 0:2 след голове на Мехмедов и Петров, и така победителите стигнаха до убедителния си успех със силна игра през втората част. По две попадения за трите точки вкараха КРИСИ, ИВО и Николаев, а един - Хълми, като автогол си вкара Станев. За "балетистите" точен бе и Стайков.
Арарат записа трудна, но много важна победа в Лига 2. Възпитаниците на Мардик Бейлерян биха с 3:2 Red Partners, като на два пъти изоставаха в резултата след попадения на Мустафов в 8-ата и 32-ата мин. Диремсзян (10`) и Бейрелян (26`) успяваха да изравнят, а Белолипетский (45`) донесе трите точки за "арменците", които излязоха на трето място в класирането, като имат и мач по-малко.
АФК Спартан успя да се съвземе след поражението от Тангра в миналия кръг и записа седмата си победа в Лига 3. Този път лидерът би МФК Варна Юнайтед с 4:2. Два гола за успеха вкара ХРИСТОВ, а по един път се разписаха Сали и КИРЯКА. За загубилия тим точни бяха Борисов и Добеца.
Отборът на Тангра, който е с 3 мача по-малко, продължава силното си представяне, като в този кръг записа четвъртата си победа - с 10:2 над Искра. Пенчев изригна с 4 гола за своя тим, Николов добави 3, а по веднъж в противниковата врата реализираха Георгиев, Тодоров и Николаев. За Искра се разписаха КАпсъз и Мехмедов.
Четвъртък, 31 October 2019 10:25
Шест мача в програмата на АМФЛ-Варна тази вечер
Публикувана във Общи От Димитър Алексиев
Шест мача в програмата на АМФЛ-Варна тази вечер Шест мача от осмия кръг на четирите лиги на АМФЛ-Варна ще се играят тази вечер на терените на стадион "Спартак". В Premier лигата в 20 ч. е сблъсъкът между Gossip Bar и Атлетик Провадия, а час по-късно стартира срещата АМФК Лудата банда - The Unity. В Лига 1 Валекс ще търси задължителна победа над ZARAFA Team, за да може да излезе начело в класирането преди утрешния мач на Лудогорец Доброплодно. Срещата е в 22 ч. В Лига 2 в 20 ч. е срещата Феникс - МФК Импакт Варна, а в 22 ч. - Devils - Новаците. В Лига 3 пък в 21 ч. е двубоят между VaLentiS и Пластхим (Аксаково) ПРОГРАМАТА: Premier лига 20:00 Gossip Bar - Атлетик Провадия 21:00 АМФК Лудата Банда - The Unity Лига 1 21:59 ZARAFA Team - ФК Валекс Лига 2 20:00 Феникс (Варна) - МФК Импакт Варна 21:59 Devils - Новаците (Варна) Лига 3 21:00 VaLentiS - Пластхим (Аксаково)
Сряда, 02 October 2019 20:10
Лудогорец с първа грешна стъпка в Лига 1 на АМФЛ-Варна
Публикувана във Общи От АМФЛ Варна
Лудогорец с първа грешна стъпка в Лига 1 на АМФЛ-Варна
Лудогорец Доброплодно загуби първи точки в Лига 1 от турнирите на АМФЛ-Варна, след като в мач от четвъртия кръг завърши 4:4 с Валекс. "Орлите" повеждаха на три пъти в резултата с голове на БАЛОТЕЛИ в 4-ата мин., и на Радев в 7-ата и 22-ата. И в трите случая съперникът им успяваше да изравни, като попаденията бяха дело на Симеонов (6`), Нанев (12`) и Петров (27`). Валекс поведе за първи път, след като Нанев направи 4:3 в 31-ата мин., но Димитров оформи крайния резултат в 48-ата. Двата отбора са на първите две места във временното класиране преди останалите мачове от кръга, съответно с 10 и 7 точки.
В Лига 2 МФК Монтана записа трета победа и поведе класирането. В този четвърти кръг възпитаниците на Красимир Кузманов биха с 6:2 Новаците. Първото полувреме завърши 2:2 , а след почивката монтанчани реализираха четири безответни гола. Yonchev 9 и Иванов се разписаха по два пъти за успеха, а по веднъж точни бяха Паци и Пепи Секса. За Новаците, които все още нямат спечелена точка, вкараха Иванов и Георгиев.
АФК Спартан би за четвърти пореден път в Лига 3, като този път се справи с DevLabs, побеждавайки със 7:2. Сали реализира хеттрик, Христов вкара два пъти, а по веднъж се разписаха Филипов и Гочев. За "лаборантите" точни бяха Панчев и Гого. Хитстрой също продължава без грешка, но тимът е изиграл само 3 срещи досега. В този четвърти кръг играчите на Георги Георгиев биха Пластхим (Аксаково) с 6:4. Дежурните си два гола вкара Ел Спиртиньо, Радомиров също се разписа два пъти, а по веднъж - Емре и Николов. За загубилите точни бяха Помпата (2), Вангелов и Атанасов.
Неделя, 29 September 2019 15:48
Спартак и МФК Тича стартираха с по две победи в Детска футболна лига "Варна"
Публикувана във Общи От АМФЛ Варна
Спартак и МФК Тича стартираха с по две победи в Детска футболна лига "Варна"
Отборите на Спартак и МФК Тича стартираха с по две победи в първото издание на Детската футболна лига "Варна". Надпреварата е за деца, родени 2011/2012 г. и е с участието на пет отбора, като съвсем скоро се очаква да се включи и Добруджа. Организатори са Зоналния съвет на БФС-Варна и АМФЛ-Варна, а срещите се провеждат на игрищата на стадион "Спартак".
В първата си среща малките "соколи" биха с 28:2 ФК Възраждане. По пет гола за успеха реализираха Георгиев и Николов, по четири пъти точни бяха Иванов и Пейчев, с по един хеттрик се отчетоха Топалов и Янков, а по веднъж се разписаха Динев, Янакиев, Илиев и Сираков. За Възраждане попаденията бяха дело на Филипов. Във втората си среща спартаковци биха Олимпик с 5:1. Тук точни бяха Динев (2), Георгиев (2) и Пейчев, а за съперника им вкара Енгьозов.
МФК Тича стартира със 7:3 над Олимпик. През първото полувреме резултатът бе 2:2, но след почивката Тича стигна до убедителен успех. Манев вкара четири гола, а по веднъж точни бяха Иванов, Тодоров и Господинов. За Олимпик реализираха Георгиев, Енгьозов и Димитров. Вторият успех бе срещу Юнак с 10:5. Тук Манев вкара 6 пъти, а останалите попадения бяха дело на Тодоров (2), Господинов и Иванов. За загубилия тим Жечев вкара два пъти, а по веднъж - Петров, Митренцов и Грудев.
Юнак също спечели 3 точки след убедителен успех с 18:1 над Възраждане. Митренцов изригна със 7 гола за победата, Петров добави 5, Жечев реализира 3 попадения, Грудев - 2, а Дерменджиев и Димов - по 1.
Петък, 27 September 2019 19:28
Зеленина поведе в класирането на Premier лигата, грешна стъпка за Порто. Лудогорец продължава да мачка в Лига 1
Публикувана във Общи От АМФЛ Варна
Зеленина поведе в класирането на Premier лигата, грешна стъпка за Порто. Лудогорец продължава да мачка в Лига 1
Отборът на Зеленина поведе в класирането на Premier лигата от АМФЛ-Варна, след като запписа победа и в третия кръг на надпреварата. Възпитаниците на Димитър Димитров надиграха с 8:3 Атлетик (Провадия). Въпреки убедителната разлика, двубоят бе доста оспорван, като до 34-ата мин. резултатът бе 3:3. Николов откри за провадийците в 3-ата мин., а в следващите 4 Димитров заби хеттрик, за да обърне до 3:1 за "зелените". Попадение на Николов (10`) и автогол на Радев (34`) доведоха нещата до реми, но след това новият лидер вкара 5 безответни чрез Михайлов (2), Кондов, Ивака и Димитров за крайния успех. В последната минута авторът на 4 попадения получи червен картон. Друг непобеден досега тим - Порто Bon Tour, стъпи накриво, завършвайки 1:1 с МФК Балерини. Коцето откри за "португаците" в 12-ата мин., а Иванов изравни в 33-ата.
Лудогорец Доброплодно поведе еднолично в класирането на Лига 1 след третата си поредна победа. "Орлите" клъвнаха в този кръг Кавалер-Варна със 7:2 и го закотвиха на последната позиция в таблицата. С 5 гола за успеха изригна Радев, а по веднъж точни бяха Димитров и Стоянов. За "кавалерите" се разписа Гюрезчи, чрез който тимът му дори поведе, и Стефан Николов. Дебелият Балет записа първия си успех в надпреварата, след като надигра с 3:2 Castalia. Петров откри за своя тим, но Весо изравни, като при този резултат завърши първата част. "Балеститите" дръпнаха с 3:1 след точни удари на Стайков и Владимиров, а Бързев оформи крайния резултат.
Петък, 20 September 2019 11:05
Лудата банда излъга Балерините за втория си успех в Premier лигата. Спейс тийм и Валекс бият в Лига 1
Публикувана във Общи От АМФЛ Варна
Лудата банда излъга Балерините за втория си успех в Premier лигата. Спейс тийм и Валекс бият в Лига 1
Отборът на Лудата банда победи с 3:2 МФК Балерини в двубой от втория кръг на Premier лигата на АМФЛ-Варна. Играчите на Антон Петков дръпнаха с 2:0 до 14-ата мин. след попадения на Петров и Петков, а 60 секунди след това Гайдарджиев върна интригата, намалявайки резултата. Балерините успяха да изравнят в 44-ата мин. с гол на Загоров от дузпа, но само минута по-късно Найденов донесе втората победа на своя тим, който излезе на второ място във временното класиране.
В двата мача от Лига 1 снощи паднаха цели 24 гола. Спейс тийм надигра Кавалер-Варна със 7:5. Двата тима постоянно се гониха в резултата, като първото полувреме завърши 4:3 за играчите на Апостол Трапов, които в един момент през втората част поведоха с 6:3, а в крайна сметка биха с 2 гола разлика. С 5 гола за "космонавтите" изригна Букоев, като едното от попаденията му бе от дузпа. Яни и Жеков също се разписаха за успеха. За "кавалерите" точни бяха Тончев и Радев по два пъти и веднъж Христов. В друга среща от втория кръг на турнира Валекс разби Мачкай Гришо с 10:2. С 6 попадения за успеха изригна Симеонов, хеттрик реализира Чакъров, а веднъж точен бе Петров. За загубилите и двата гола бяха дело на Христов
Четвъртък, 19 September 2019 13:54
Три интересни мача в програмата на АМФЛ-Варна тази вечер
Публикувана във Общи От АМФЛ Варна
Три интересни мача ще се проведат тази вечер в турнирите на Аматьорската минифутболна лига-Варна на игрищата на стадион "Спартак".
В 20 ч. в Premier лигата един срещу друг във II кръг излизат МФК Балерини и АМФК Лудата банда. Двата тима стартираха ударно в турнира, като записаха успехи съответно със 7:2 над Gossip Bar и с 5:2 над МФК Тича. Така евентуалният победител довечера ще се изравни на върха в таблицата със Зеленина.
В Лига 1 пък има два мача, а за три от отборите участници в тях, те ще са първи за шампионата. Спейс Тийм играе с Кавалер-Варна, а Мачкай Гришо среща Валекс, който в първия кръг отстъпи минимално със 7:8 срещу Интернационал. Припомняме, че в първите две срещи от II кръг на Лига 1 Castalia би с 4:3 Godzilla, а Лудогорец Доброплодно удари с 14:0 Дебелия балет. Утре кръгът се затваря със сблъсък между Интернационал и Пекарни Чочо.
Вторник, 17 September 2019 18:19
Зеленина с втора убедителна победа в Premier лигата на АМФЛ-Варна
Публикувана във Общи От АМФЛ Варна
Зеленина с втора убедителна победа в Premier лигата на АМФЛ-Варна
Убедителна победа и във втория кръг на Premier лигата на АМФЛ-Варна записа отборът на Зеленина. След 7:3 над Fullmax в първия кръг, снощи възпитаниците на Димитър Димитров победиха с 4:1 The Unity. Единственият гол през първото полувреме отбеляза Ганьо в 12-ата мин., в 33-ата Ивака покачи на 2:0, а с двете си попадения в 43-ата и 48-ата Михайлов направи разликата за тима си доста сериозна - 4:0. Силите на съперника, който остава на последното място в класирането, стигнаха само за почетно попадение, дело на Бен в края.
В двубой от втория кръг на Лига 1 Castalia записа първи успех, който бе доста драматичен - с 4:3 над Godzilla. Бързев откри резултата в 10-ата мин., а 3 по-късно Василев изравни за "пицарите". До края на първата част Castalia отново поведе с гол на Петров, а в 36-ата мин. Атанасов пак възстанови равенството. В 38-ата мин. Весо даде за трети път аванс на своя тим, но и след това Godzilla успя да възстанови паритета с попадение на Ангелов. Все пак Петров сложи точка на спора с гол в 45-ата мин. "Пицарите" удариха и две греди, но в крайна сметка допуснаха първа загуба.
В Лига 2 МФК Монтана записа убедителна победа с 6:0 над Арарат. По два гола за успеха реализираха Yonchev 9 и Пепи секса, а по веднъж се разписаха Иванов и Адвоката.
Цели 32 гола пък паднаха в три от двубоите от втория кръг на Лига 3. Искра надигра Джамайките с 5:3, като на полувремето водеше с 4:2. Хеттрик за успеха записа Ебазеров, а по веднъж точни бяха Диди и Георгиев. За Искра се разписаха Ганев и на два пъти Петков. В истински голов трилър, преминал през доста обрати, АФК Спартан би Пластхим (Аксаково) с 8:7. Цели 4 гола за успеха вкара Сали, а по два пъти в противниковата врата се разписаха Христов и Киряка. За аксаковци головете бяха дело на Атанасов (2), Димов (2), Помпата, Вангелов и Стоянов. Трябва да се отбележи и фактът, че Спартанци удариха и 4 греди. В друг голов спектакъл DevLabs би с 5:4 Fratelli. Над всички в този двубой бе Панчев, който се разписа 4 пъти, като преди това Стоянчо бе открил за неговия тим. За "братята" пък по две попадения реализираха Дервиш и Баро.
Fullmax с първа победа в Premier лигата на АМФЛ-Варна след обрат от 0:3. Резултатни мачове в останалите три турнира
Зеленина спечели в дербито срещу МФК Балерини , ето и останалите резултати от снощи
Арарат и Castalia дават старт на футболния маратон за днес
Шест интересни двубоя ни очакват тази вечер
Преса - ППАФЛ Пловдив
Преса - Велико Търново
ДЮШ - Набор 2002
ДЮШ - Набор 2000
Всички лога на отборите участници в АМФЛ са предоставени от самите тях. В случай на засегнати авторски права, моля свържете с администратора на сайта.
Този сайт е създаден от Венцислав Иванов и Аделин Милославов за АМФЛ.